"Pärast riigikogu Isamaa fraktsiooni ja eestseisuse liikmete kohtumist Alar Karisega oleme põhjalikult kaalunud tema sobivust presidendiametisse. Meie ja Karise seisukohtade vahel on kindlasti ühisosa, aga ka olulisi lahknevusi," teatas erakonna esimees Helir-Valdor Seeder.
#000005
Seeder märkis, et Isamaa ootused presidendile ei ole muutunud ning soovitakse, et president valitaks juba riigikogus.
#000007
"Soovime, et tema otsused tugineksid kindlatele väärtusetele ning kes näeks riigikogu ja kodanikuühiskonda laiemalt oma partneritena. President peab seisma erakondade kõrval, tasakaalustades Eesti poliitikat nii, nagu seda näeb ette Eesti põhiseadus. President on riigipea, kes ennekõike esindab väärikalt Eesti riiki ja on ühiskonna ühendaja laskmata ennast kiskuda päevapoliitilistesse kähmlustesse," märkis Seeder.
#000008
"Ma arvan, et see võimalus, et 68 häält Alar Karis saab, pidades ka erinevaid konsultatsioone ja läbirääkimisi, ma arvan, see võimalus täitsa on. Selge on see, et see täna ju sõltub Isamaa erakonnast ja see sõltub ka Sotsiaaldemokraatlikust Erakonnast," kommenteeris Ratas "Aktuaalsele kaamerale".
#000010
"Kuna Isamaa saadikud nii mõnedki on avaldanud toetust Karisele ja Isamaa on öelnud, et nad soovivad presidendi riigikogus ära valida, siis ma väga tahaks loota, et Isamaa hääled võimalikult suurel hulgal Alar Karist toetama tulevad ja me 68 häält vähemalt siis augusti lõpus kokku saame," kommenteeris Reformierakonna fraktsiooni esimees Mart Võrklaev.
#000013
Sotsiaaldemokraadid, kellel on koos fraktsioonitu Raimond Kaljulaidiga riigikogus 11 kohta, teatavad oma otsuse Karise kandidatuuri suhtes tõenäoliselt neljapäeval.
#000015
Mitmed juhtivad sotsiaaldemokraadid eesotsas erakonna esimehe Indrek Saarega on öelnud, et näeksid presidendina pigem Kersti Kaljulaidi jätkamist. Selleks aga vähemalt riigikogus piisavalt hääli pole. Samas on sotsiaaldemokraatide seas ka neid, kes sooviks toetada Karist, sest vastasel korral saab EKRE jätkata oma kampaania tegemist.
#000016
Jaak Valge: kas presidendi otsevalimine tähendab tõesti demokraatia kaotust?
#000019
Pooled Isamaa fraktsiooni liikmed rõhutavad soovi president riigikogus ära valida
#000020
Rahvusringhäälingu arendusosakond otsib oma meeskonda frontend arendajat
#000031
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000055
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000056